### 9.      Ansøgning om kommunegaranti - Høng Varmeværk

**Åbent**

Sagsnr.: 326-2017-12548       J.nr.: 13.03.01           Dokumentnr.:
326-2017-181118

**Sagstype**

Beslutning.

**Resume og sagens baggrund**

[adresse] søger ved skrivelse af 6. april 2017 om en
kommunegaranti for optagelse af byggekredit på 6.000.000 kr. i [adresse]
til renovering af den ældste del af fjernvarmenettet i Høng. Projektet
forventes afsluttet i efteråret 2017.

Ansøgning om kommunegaranti kræver altid
kommunalbestyrelsens godkendelse.

Lovhjemmel: Rolf Jessen.

**Indstillinger**

Direktøren indstiller, at

1. der gives
kommunegaranti for en byggekredit i [adresse] på 6.000.000 kr.

2. ansøgning om
endelig lånefinansiering og indfrielse af byggekreditten fremsendes til
godkendelse i kommunalbestyrelsen inden udgangen af 2017.

3. kommunen tager
forbehold for ændringer i opkrævning af garantiprovision i forhold til de
nuværende vedtagne regler. Der opkræves p.t. ikke garantiprovision for en byggekredit.

**Behandling**

Økonomiudvalg, Kommunalbestyrelsen.

**Sagsfremstilling**

De ældste fjernvarmeledninger i varmeværkets ledningsnet er
etableret i starten af halvfjerdserne, og de har en forventet teknisk levetid
på ca. 40. Når rørene er teknisk udtjente, vil der kunne forekomme brud og
skjulte utætheder i rørene. For at opretholde forsyningssikkerheden og minimere
varme- og vandtab, bør der derfor foretages en renovering af ledningsnettet.

Projektet omfatter renovering af ca. 1.560 m hovedledning og
1.690 m stikledning. Arbejdet er igangsat i foråret 2017 og forventes afsluttet
inden fyringssæsonen 2017/2018. Den valgte type rør forventes at have en
levetid på minimum 50 år.

[adresse] har 1.885 forbrugere ifølge den medsendte
årsrapport pr.1. september 2015 - 31. august 2016. Revisionen af regnskabet har
ikke har givet anledning til forbehold.

*Garantiprovision*

Kommunalbestyrelsen vedtog på sit møde 21. december 2010, at
der skal betales en garantiprovision på 1 % af lånebeløbet ved endelig
låntagning. Der vil således blive opkrævet garantiprovision ved underskrift af
garantierklæringen.

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremlagt til Kommunalbestyrelsens
beslutning.

*Udtalelse fra Plan og Byg*

Der kræves ikke udarbejdelse af varmeprojektforslag.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Høng Varmeværk ikke er i stand til at betale lånet. Garanti
påvirker ikke den kommunale låneramme. Der vil blive opkrævet garantiprovision
efter gældende regler ved den endelige lånefinansiering. Kommunens
garantiforpligtelser pr. 31. december 2016 for Høng Varmeværk udgør i alt
31.065.342 kr.

**Økonomiudvalgets møde den 21.
juni 2017:**

Anbefales.